Lennart Askerlund

Ernst Lennart Askerlund (fram til 1943 kjent under navnet Ernst Lennart Carlsson; født 2. juli 1918 i Eskilstuna, død 2. juli 1957 i Norrköping) var en svensk fotballspiller. Askerlund, som var spiss, spilte for IFK Eskilstuna, Malmö FF og AIK i Allsvenskan. Askerlund spilte også for Sveriges herrelandslag i fotball.

 Klubbkarriere 
 IFK Eskilstuna 
Askerlund, som også var en talentfull løper, startet karrieren som fotballspiller i IFK Eskilstuna. Askerlund spilte også ti kamper og scoret ett mål for klubben i Allsvenskan, før de rykket ned etter 1935/36-sesongen.«Lennart Carlsson-Askerlund - Från Carlsson till Askerlund», av Anders Johrén, fra AIKs hjemmeside, 2002. Besøkt 3. april 2015 Alsiö (2011), ss. 293–294

 Malmö FF 
Askerlund ble hentet til Malmö FF av Eric Persson i 1940. Askerlund spilte 35 kamper og scoret seks mål for klubben fra 1940 til 1942.Alsiö (2011), ss. 307–309

 AIK 
Askerlund hadde fått arbeid i Södertälje, og gikk i 1942 til AIK. Han spilte 43 kamper og scoret 14 mål for klubben fra 1942 til 1944.Alsiö (2011), ss. 271–275

 Tilbake til IFK Eskilstuna 
Askerlund avsluttet karrieren i IFK Eskilstuna, hvor han spilte en andre periode fra 1945 til 1951. Askerlund la opp på grunn av en meniskskade som ikke lot seg operere.

 Landslagsspill 
Askerlund spilte en kamp for Sverige, da de tapte 0–5 for Tyskland på bortebane i 1937. Askerlund var tatt ut, til tross for at han spilte i Division 2 for IFK Eskilstuna.«Sveriges landslagsmän 1908-2014» (PDF), av Jimmy Lindahl, fra SvFFs hjemmeside, besøkt 3. april 2015 

 Privat 
Askerlund var født Carlsson, men hadde byttet etternavn til Askerlund etter 1942-sesongen. Han var maskiningeniør, og en jobbmulighet påvirket hans valg å spille for AIK fra 1942. Askerlund døde i relativt ung alder 2. juli 1957, kort tid etter at hans ektefelle hadde gått bort på grunn av sykdom, og ble begravet på dagen han ville fylt 39 år.

 Referanser 

 Litteratur 


 Eksterne lenker 
 «Lennart Carlsson-Askerlund - Från Carlsson till Askerlund», av Anders Johrén, profil og fotballbiografi fra AIKs hjemmeside 

Kategori:Svenske fotballspillere
Kategori:Fotballspillere for IFK Eskilstuna
Kategori:Fotballspillere for Malmö FF
Kategori:Fotballspillere for AIK
Kategori:Personer fra Eskilstuna
Kategori:Fødsler i 1918
Kategori:Dødsfall i 1957